Tareste

Tareste ehk Taresti on küla Saare maakonnas Saaremaa vallas.

Enne Eesti omavalitsuste haldusreformi 2017. aastal kuulus küla Leisi valda.

Tarestet läbib umbkaudu põhja-lõunasuunaline Võlupe–Pärsama–Selja tee. Lähimad külad on läänes asuv Mätja ja põhjas asuv Aruste. Mööda maanteed minnes on lähimad kohad põhja pool Kaneotsa, Kaneküla ja Mõisapered, lõuna pool Sülla.

Ajalugu 

Tarestet esmamainiti 1645 kujul Tarrist ja 1798 kujul Tarrest. Küla asus Karja kihelkonnas ja kuulus Pärsama mõisale. 20. sajandil arvati ta enamasti Mätja küla alla ja ametlikuks külaks sai alles 1997.

Nimi võib tulla sõnast tara, taras '(aia)latt'. Soome murretes tähendab taras aedikut, tara või ringi.

Viited

Saaremaa valla külad